**Ultima ploaie**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce arşiţă în suflet, oare, simt?

Îmi este dor de-o ploaie tropicală!

În stropii tăi am să mă-nec, presimt

Că inima va fi o antecală.

Să-mi curgă în şuvoi pe pieptul gol,

Chem ploaia caldă astăzi să mă ude,

Cu stropi mărunţi ca glonţul din pistol,

Dar glasul meu departe-i. Nu se-aude...

Mă laşi să ard ca soarele-n pustiu.

De ce nu vii, tu, ploaia mea de vară?

Inundă-mă! Sunt eu, nu travestiu.

Tu cerne-ţi stropii calzi, seară de seară!

Vezi? Luna s-a ascuns într-un nopal,

Va fi, se poate, ultima escală;

Privesc, zâmbind, sclipirile de-opal,

Cuprins în ploaia albă, tropicală.

Şi te visez de când eram copil,

În sol major, cântându-mi vechiul tril.